**Hăloisme**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hăloisme

S-a sfârșit și moda

Cu bacalaureatul,

De când uvedenroda

Obține doctoratul!

...

Să nu aveți iluzii,

Fiind la ATI,

Că sigur veți plăti

Taxă pe perfuzii!

...

În țara care s-a furat,

Bate vântul schimbării,

Și Parlamentul țării,

Va fi privatizat!

...

Pleacă de la noi

Vapoare cu resurse

Și se întorc din curse

Pline cu gunoi!

...

Pentru acest popor,

Țara nu este-a lui,

Dar nici a nimănui,

Ci a tuturor!

...

Ce-i România oare

Pentru europeni

Și pentru alogeni?

Teren de vânătoare!

..

Cu multă dibăcie

Poporu-a reușit,

Să fie în sfârșit,

Bogat în...sărăcie!